***Candyman: Farewell to the Flesh*** var en amerikansk skrekkfilm fra 1995 regissert av Bill Condon. Hovedrollene spilles av Tony Todd, Kelly Rowan, William O'Leary, Bill Nunn, Matt Clark, og Veronica Cartwright. Manus ble skrevet av Rand Ravich og Mark Kruger. Dette var en oppfølger til skrekkfilmen Candyman fra 1992. Historien følger en lærer fra New Orleans, som blir forfulgt av Candyman. En tredje film i serien, Candyman 3: Day of the Dead, ble sluppet i 1999. Den fjerde filmen i serien fra 2021, som også ble kalt Candyman, var en direkte oppfølger til den opprinnelige filmen fra 1992.

Handling
--------

Tre år etter Candyman-drapene i Chicago fra den forrige filmen, skriver professor Phillip Purcell en bok om Candyman-legenden og arrangerer et foredrag i New Orleans. Der avslører Philip at hans virkelige navn egentlig er Daniel Robitaille, og at han ble født av slaver kort tid etter den amerikanske borgerkrigen. For moro skyld tilkaller han på spøk Candyman i en speil-lignende refleksjon av boken hans. Etter arrangementet støter Purcell på Ethan Tarrant, som også var til stede under foredraget hans.

Ethans far, Coleman, ble myrdet når han forsøkte å etterforske dødsfallene til tre menn på en måte som ligner på Candyman-legenden. Han advarer Purcell om Candyman, men Purcell ignorerer ham. Når han går til en pub i nærheten, blir Purcell drept av Candyman på toalettet. Saken havner hos etterforsker Ray Levesque og hans partner Pam Carver. De anser Ethan Tarrant som en mistenkt, på grunn av den tidligere konfrontasjonen hans med Purcell. Ethans mor, Octavia og hans yngre søster Annie, en kunst-lærer, kommer til politi-stasjonen for å forsvare Ethan.

I mellomtiden påstår Matthew Ellis, en av Annies studenter, å ha sett Candyman. Annie forsøker å diskreditere legenden ved å påkalle navnet hans. Ektemannen hennes, Paul, blir snart et av Candymans ofre. Candyman følger deretter etter Annie, og avslører at hun er gravid med Pauls datter. Annie møter faren sin, pastor Ellis, og sannheten om familiens forbindelse med Candyman-legenden og Daniel Robitaille blir avslørt. Ved politistasjonen forsøker Levesque å få Ethan til å innrømme at det var Annie som hadde utført drapene, og at Ethan dekker over for henne. Men Levesque blir myrdet av Candyman, etter å ha tilkalt ham for å håne Ethan. Men Ethan blir skutt og drept når han forsøker å stikke av.

Skuespillere
------------

* Tony Todd som Candyman / Daniel Robitaille
* Kelly Rowan som Annie Tarrant
* Bill Nunn som pastor Ellis
* William O'Leary som Ethan Tarrant
* Veronica Cartwright som Octavia Tarrant
* Matt Clark som Honore Thibideaux
* Randy Oglesby som Heyward Sullivan
* Glen Gomez som Kingfish
* Russell Buchanan som stemmen til Kingfish
* Joshua Gibran Mayweather som Matthew Ellis
* David Gianopoulos som etterforsker Ray Levesque
* Timothy Carhart som Paul McKeever
* Michael Bergeron som Coleman Tarrant
* Fay Hauser som Pam Carver
* Caroline Barclay som Caroline Sullivan
* Brianna Blanchard som en ung Caroline McKeever
* Clotiel Bordeltier som Liz
* Michael Culkin som Phillip Purcell
* George Lemore som Drew.
* Ralph Joseph som Mr. Jeffries
* Margaret Howell som Clara

Eksterne lenker
---------------

* (en) *Candyman: Farewell to the Flesh* på Internet Movie Database Rediger på Wikidata

* (no) *Candyman: Farewell to the Flesh* hos Filmfront Rediger på Wikidata

* (da) *Candyman: Farewell to the Flesh* i Danmark Nationale Filminstitut Rediger på Wikidata

* (en) *Candyman: Farewell to the Flesh* på AllMovie Rediger på Wikidata

* (fr) *Candyman: Farewell to the Flesh* på Allociné Rediger på Wikidata

* (nl) *Candyman: Farewell to the Flesh* på MovieMeter Rediger på Wikidata

* (en) *Candyman: Farewell to the Flesh* på Turner Classic Movies Rediger på Wikidata

* (en) *Candyman: Farewell to the Flesh* på Rotten Tomatoes Rediger på Wikidata

* (en) *Candyman: Farewell to the Flesh* på Box Office Mojo Rediger på Wikidata